Prezidansyèl nan Ondiras : 2 Kandida Kriye Viktwa
novanm 25, 2013
Kat jewografik Ondiras
Nan Ondiras, 2 nan 8 kandida ki patisipe nan eleksyon prezidansyèl ki dewoule dimanch 24 septanm nan, pale pou yo chak di se li ki ranpòte laviktwa. Responsab komisyon elektoral la fè konnen patisipasyon elektè yo te elve anpil.
2 kandida yo se Xiomara Castro de Zalaya ak Juan Orlando Hernandez. Yo tou lè 2 leve lavwa pou yo chak di yo ranpòte laviktwa sou lòt yo, alòske otorite yo poko menm fin konte vwa yo. Xiomara Castro se madanm ansyen Prezidan Manuel Zelaya ki te pèdi pouvwa a nan yon kou-deta an 2009, tandiske Misye Hernandez se kandida ofisyèl pati ki sou pouwva a –an palan de Pati Nasyonal la.
Daprè otorite yo nan komisyon elektoral la, rezilta preliminè yo bay Misye Hernandez yon ti avans tou mens, e yo atann yo aske rezilta final yo sòti anvan fen jounen lendi 25 novanm nan. Obsèvatè entènasyonal ki te fè deplasman an pou y al swiv eleksyon an, fè konnen tout operasyon an dewoule san iregilarite.